EkBass/fiwiki-20250220-pages-articles huggingface dataset:
Ruostenopsasiipi

Ruostenopsasiipi (Thecla betulae) on sinisiipien heimoon kuuluva päiväperhonen. == Koko ja ulkonäkö == Ruostenopsasiiven siipien yläpinta on tummanruskea. Naaraalla on etusiivissä laajat oranssinväriset laikut, jotka erottuvat koiraalla vain epäselvinä vaalentumina. Täplän ohessa on mustahko diskaalitäplä, joka erottuu myös siiven alapinnalla. Takasiiven ulkoreunan takanurkassa olevien kannusten kohdilla on pienet oranssit täplät. Perhonen lepää usein siivet hieman raollaan. Siipien alapuoli on vaalean punaruskea, ulkoreunaa kohti tummeneva. Etureunasta lähtien siiven poikki kulkee muuta siipeä tummemman ruskea vyö. Etusiivessä vyön ulkoreunan puolta ja takasiivessä sen molempia reunoja rajaa valkoinen viiru, joka on vyötä kohti mustanruskea. Valkoinen viiru ulottuu kuitenkin siiven poikki vain takasiivessä ulkoreunan puolella ja myös vyö päättyy viirun päättyessä. Siipiväli 28-40 mm. s. 237Svenska fjärilar == Levinneisyys ja lentoaika == Ruostenopsasiiven levinneisyys ulottuu Pohjois-Espanjasta ja Irlannista Euroopan poikki Fennoskandian eteläosiin, Mongoliaan ja Pohjois-Kiinaan. Suomessa lajia tavataan Etelä-Suomessa melko yleisenä. Lentoaika on heinäkuun lopulta elokuun lopulle.Perhosviki == Elinympäristö ja elintavat == Ruostenopsasiipiä tavataan metsänlaidoilla, teiden varsilla ja tavallisesti myös puutarhoissa. Perhonen ei ole kovinkaan innokas lentelemään vaan pysyy paikallaan pitkiäkin aikoja. Lisäksi etenkin koiraat oleskelevat pääasiassa latvustoissa, joten perhosia näkee harvoin ja laji vaikuttaa helposti todellista harvinaisemmalta. Perhoset käyvät ruokailemassa pitkävartisilla kukilla, kuten ohdakkeilla. s. 128 Naaras munii aurinkoisilla paikoilla mutta tuulensuojassa kasvavien puiden korkeintaan parin vuoden ikäisille oksille. Toukat kuoriutuvat munista keväällä ja oleskelevat pääasiassa lehtien alapinnoilla lähellä keskisuonta. Niillä on korkeintaan heikko suhde muurahaisiin. Toukkavaihe kestää 6-9 viikkoa ja kotelovaihe 3-5 viikkoa. Lajin tieteellinen lajinimi betulae viittaa koivuun ja on ilmeisesti Linnén tekemä virhe ravintokasvia ajatellessa, sillä ruostenopsasiipi ei elä koskaan koivuilla. Samaan perustuu myös vanha suomenkielinen nimi koivunopsasiipi. == Ravintokasvi == Toukkien ravintokasveja ovat oratuomi (Prunus spinosa) ja tuomi (Prunus padus), joskus myös viljellyt Prunus-suvun lajit. == Lähteet == == Aiheesta muualla == *LuontoPortti: Ruostenopsasiipi (Thecla betulae) *Suomen Perhoset: Ruostenopsasiipi *Perhosopas: Ruostenopsasiipi (Thecla betulae) *Keskisuomalainen: Ruostenopsasiipi *Iltalehti: Ruostenopsasiipi (Thecla betulae) *UniProt, Taxonomy: Thecla betulae * Bestimmungshilfe des Lepiforums * Moths and Butterflies of Europe and North Africa Luokka:Sinisiivet
Unkarilainen notaatio

Unkarilainen notaatio on ohjelmoinnissa käytetty nimeämiskäytäntö, jossa muuttujan nimi ilmaisee sen tyypin tai käyttötarkoituksen. Unkarilaisessa notaatiossa muuttujan varsinaisen nimen eteen sijoitetaan pieniä kirjaimia, joiden tarkoitus on muistuttaa ohjelmoijaa muuttujan tyypistä tai käyttötavasta. Unkarilaista notaatiota on kahta eri tyyppiä: Systems Hungarian ja Apps Hungarian. Näistä ensimmäisessä muuttujan nimen eteen sijoitetaan merkintä muuttujan tietotyypistä ja jälkimmäisessä muuttujan käyttötarkoituksesta. ==Historia== Alkuperäisen unkarilaisen notaation – jota nykyisin kutsutaan Apps Hungarianiksi – keksi unkarilaissyntyinen Charles Simonyi. Unkarilainen notaatio on saanut nimensä unkarilaisesta tavasta kirjoittaa henkilön sukunimi ennen etunimeä. Simonyista tuli myöhemmin Microsoftin pääarkkitehti, ja merkintätapaa on käytetty Microsoftin Windows- tuotteissa. Termi Apps Hungarian sai nimensä siitä, että sentyyppistä nimeämiskäytäntöä käytettiin Microsoftin sovellusohjelmia () kehittävällä osastolla. Systems Hungariania käytettiin myöhemmin Windows-kehitysryhmässä. Simonyin unkarilaisen notaation määrittelevä artikkeli puhuu muuttujien etuliitteistä, jotka ilmaisevat muuttujien "tyypin". Simonyi tarkoitti tällä lähinnä muuttujan semantiikka, mitä tapaa Apps Hungarian noudattaa. Jotkin Simonyin esimerkeistä ovat kuitenkin melko epäsemanttisia, joten Systems Hungarianiakaan ei voi pitää "vääränä" merkintätapana. ==Apps Hungarian ja Systems Hungarian== Systems Hungarianin ja Apps Hungarianin ero on etuliitteen käyttötavassa. Systems Hungarianissa etuliite ilmoittaa muuttujan tietotyypin tai toteutustavan: * `ulTime`: etumerkitön pitkä kokonaisluku (), johon on tallennettu aika * `szFilename`: `NUL`-merkkiin päättyvä merkkijono, johon on tallennettu tiedostonnimi Apps Hungarianissa etuliite taas muistuttaa muuttujan käyttötarkoituksesta: * `rwPosition`: paikkatieto, joka tarkoittaa riviä () * `usName`: muuttujassa on "vaarallinen" merkkijono (), joka täytyy muuttaa vaarattomaksi ennen kuin sitä voi käyttää ==Kritiikkiä== Unkarilainen notaatio saattaa johtaa lukemiskelvottomiin muuttujien ja funktioiden nimiin, kuten `lpcstrFilename` ("32-bittinen osoitin () vakiomerkkijonoon jossa on tiedostonnimi"). Unkarilaista notaatiota vastaan on puhunut mm. Linus Torvaldsin ja Linux-ytimen tyylioppaan mukaan "se on aivovaurioitunutta ja vain hämmentää ohjelmoijaa" perusteena että ohjelmointikielen kääntäjä tunnistaa ja pystyy tarkistamaan tietotyypin. Bjarne Stroustrup on myös kritisoinut notaation käyttöä geneeriseen ohjelmointiin kykenevissä kielissä sanoen, että se ".. yksinkertaisesti monimutkaistaa ja vähentää abstraktiota". .NETissä myös Microsoft on luopunut käytännöstä ja .NET Framework Guidelines suosittelee olemaan käyttämättä sitä. ==Lähteet== ==Aiheesta muualla== * Charles Simonyi: Program Identifier Naming Conventions (PDF) Luokka:Ohjelmointi
Egon Bondy

Egon Bondy, oik. Zbyněk Fišer, (20. tammikuuta 1930 Praha, Tšekkoslovakia – 9. huhtikuuta 2007 Bratislava, Slovakia) oli tšekkiläinen filosofi, kirjailija ja runoilija. Bondy syntyi Prahassa ja opiskeli vuosina 1957–1961 Kaarlen yliopistossa filosofiaa ja psykologiaa. Hän oli kuuluisan kirjailijan Bohumil Hrabalin läheinen ystävä. Bondyn monipuolinen tuotanto vaihtelee 1950-luvun alun eeppisistä runoista 1980-luvun meditatiivisiin, filosofisiin teoksiin. Hän kirjoitti myös romaaneja. Hänen filosofinen tuotantonsa käsittelee suurilta osin ontologiaa ja siihen liittyviä eettisiä kysymyksiä. Bondy siirtyi 1990-luvulla Bratislavaan, Slovakiaan, jossa hän kuoli huhtikuussa 2007 ollessaan 77-vuotias. Hänellä oli Slovakian kansalaisuus. ==Lähteet== == Aiheesta muualla == Luokka:Tšekkiläiset filosofit Luokka:Tšekkiläiset runoilijat Luokka:Tšekkiläiset kirjailijat Luokka:Vuonna 1930 syntyneet Luokka:Vuonna 2007 kuolleet
Mercedes-Benz SLR McLaren

Mercedes-Benz SLR McLaren on urheiluauto, joka on saanut superauton luokituksen. Se on kehitetty yhteistyössä DaimlerChryslerin sekä McLaren Automotiven kanssa. Mercedes-Benz SLR McLaren oli ilmestyessään yksi maailman nopeimmista automaattivaihteilla toimivista autoista. Auton lähtöhintana pidetään noin 443 000 euroa. Auto pystyy kiihdyttämään 100 km/h nopeuteen 3,8 sekunnissa ja sen huippunopeudeksi on ilmoitettu 334 km/h. == Tekniikka == === Moottori === SLR:n moottori on käsin tehty, kompressoriahdettu V8. Tekniset tiedot: * Etumoottorirakenne, pitkittäin asennettu * Alumiinilohko, paino: 232 kg * Iskutilavuus: 5,439 litraa * V8, sylinterikulma 90 astetta * Sylinterimitat 97 mm × 92 mm * Puristus-suhde 8,8:1 * Mekaaninen ahdin, ahtopaine 0,9 baaria, kaksi välijäähdytintä * Teho 460 kW @ 6 500 r/min * Vääntö 780 Nm @ 3 250-5 000 r/min === Jarrut === Jarrulevyt ovat hiili- keramiikkaseosta, joka mahdollistaa paremman jarrutuskyvyn kuin tavalliset teräslevyt. Ne kestävät jopa 1000 celsiusasteen lämpötilan. Levyn halkaisija edessä on 370 mm ja jarrusylintereitä on kahdeksan. Takajarruissa halkaisija on 360 mm ja sylintereitä on neljä. Autossa on takana myös jarruilmanohjain (spoileri) joka nousee ylös jarrutettaessa suurilla nopeuksilla, juuri tämän ilmanohjaimen ansiosta auto pysähtyy suurista nopeuksista nopeammin kuin yksikään vastaavanlainen automalli. SLR:n jarruja on kritisoitu siitä, että ne ovat liian tehokkaat, jotkin kriitikot väittävät että jarrut ovat käytännössä joko päällä tai pois päältä. Jarrutettaessa bensapumppu myös työntää lisää bensaa moottorin jäähdyttämiseksi, ja koska pakoputket on sijoitettu kuljettajan etupuolelle, ohjaamoon tulee välillä palamattoman bensan hajua. === Vaihteisto === Vaihteisto on viisivaihteinen automaattivaihteisto, jossa on kolme eri tilaa: Sport, Comfort ja Manual. Sport-asentoa käytetään jokapäiväisessä käytössä, Comfort-asennossa liikkeellelähtö tapahtuu kakkosvaihteella töyssyisillä tai liukkailla teillä ja Manuali-asennossa kuljettaja pystyy itse vaihtamaan vaihteita touchpadin avulla. Manual-asennon ollessa käytössä on myös kolme tilaa: Sport, Supersport ja Race. Nämä tarkoittavat lähinnä vaihteen kytkentänopeutta. Samaa vaihteistoa käytetään myös muissa AMG:n urheilumalleissa, kuten Mercedes-Benz SL65 AMG:ssä. Vaihteiden välitykset: *3.56:1 *2.19:1 *1.14:1 *1.00:1 *0.831:1 == Mitat == Coupe *Pituus: 4 656 mm *Leveys: 1 908 mm *Korkeus: 1 261 mm *Omamassa: 1 768 kg == Lähteet == SLR McLaren Luokka:McLaren Automotive Luokka:Superautot Luokka:2000-vuosikymmenen autot
Mario Echandi Jiménez

Mario José Echandi Jiménez (17. kesäkuuta 1915 – 30. heinäkuuta 2011) oli Costa Rican presidentti 1958–1962. Ennen presidenttiyttään Jiménez oli toiminut Costa Rican suurlähettiläänä Yhdysvalloissa ja edustanut maataan myös Amerikan valtioiden järjestössä ja YK:ssa. Lisäksi Jiménez toimi Costa Rican ulkoasiainministerinä. Hän oli ehdolla presidentiksi uudelleen vuosina 1970 ja 1982, mutta jäi kummallakin kerralla valitsematta. Jiménez kuoli sydänkohtauksen jälkeiseen keuhkokuumeeseen 96-vuotiaana heinäkuussa 2011. == Lähteet == Luokka:Costa Rican presidentit Luokka:Vuonna 1915 syntyneet Luokka:Vuonna 2011 kuolleet
Ålandsfärjan

Ålandsfärjan Ab (nykyisin Viking Line) oli yksi Viking Linen kolmesta perustajayhtiöstä. Kaksi muuta Viking Linessä mukana ollutta varustamoa, Rederi AB Slite ja Rederi Ab Sally (alun perin Rederi Ab Vikinglinjen) jättivät Viking Line -yhteisyrityksen vuorollaan joko konkurssin vuoksi tai kilpailijan ostamana. Ålandsfärjan Ab:n perusti yksi Rederi Ab Vikinglinjenin perustajista, Gunnar Eklund. Hän oli lähtenyt Vikinglinjenistä vuonna 1962 ja seuraavan vuoden keväänä perusti yhdessä Frank Lundqvistin ja Rafael Mattsonin kanssa Ålandsfärjan Ab:n. Yhtiö merkittiin kaupparekisteriin 5. huhtikuuta 1963. Neljä päivää myöhemmin varustamo osti Englannin kanaalissa liikennöineen 1933 rakennetun S/S Brittanyn. Alusta modernisoitiin telakalla Helsingborgissa ja se sai nimekseen S/S Ålandsfärjan ennen kuin aloitti liikenteen reitillä Maarianhamina–Gräddö 20. kesäkuuta 1963. Laivalla oli tilaa 800 matkustajalle, 40 henkilöautolle ja kahdelle bussille tai rekalle. Vuonna 1966 Ålansfärjan Ab perusti yhdessä Rederi Ab Vikinglinjenin ja Rederi AB Sliten kanssa markkinointiyhtiö Viking Linen (tuolloin Vikinglinjen Ab) josta kukin varustamo omisti kolmasosan. 1960-luvun lopulla ja 1970-luvun alussa varustamo hankki kaksi uutta autolauttaa, M/S Kapellan ja M/S Marellan. Samalla yhtiö muutti nimensä vuoden 1970 alussa SF Line Ab:ksi. Nimen oli tarkoitus kuvata paremmin uutta toimialuetta, joka ylsi nyt Manner-Suomeen. SF on lyhennelmä sanoista Sverige-Finland. SF Line pysyi yhtiön nimenä vuoteen 1995 asti, jolloin Rederi AB Sliten konkurssin jälkeen varustamo muutti nimensä Viking Line Abp:ksi ja listautui Helsingin pörssiin. == Lähteet == * Sörensen, Pekka, Siljarederiet och de Samseglande, Stiftelsen för Åbo Akademi, Turku 1979, s.112, 130 * Fakta om fartyg * Patentti- ja Rekisterihallituksen ja Verohallinnon yhteinen yritystietojärjestelmä Viking Line . YTJ-tietokanta. Luokka:Viking Line
Lady Bird Johnson

Claudia Alta Taylor "Lady Bird" Johnson, o.s. Taylor (22. joulukuuta 1912 Karnack, Texas, Yhdysvallat – 11. heinäkuuta 2007 Austin, Texas, Yhdysvallat) oli Yhdysvaltain presidentti Lyndon B. Johnsonin puoliso. Hänet tunnettiin erityisesti luonnon- ja rakennustensuojelun ystävänä. Johnson oli myös yksi kaikkien aikojen rakastetuimmista presidentin puolisoista Yhdysvalloissa. Johnsonilla oli englantilaisia ja skotlantilaisia sukujuuria. Hänen isänsä Thomas Jefferson Taylor oli varakas liikemies, ja äiti kuoli tapaturmaisesti tyttären ollessa viisivuotias. Elinikäisen kutsumanimensä Lady Bird hän sai pienenä lastenhoitajan sanottua hänen olevan "suloinen kuin leppäkerttu" (). Johnson opiskeli Marshall Senior High Schoolissa, myöhemmin journalismia ja taiteita St. Mary's Episcopal School for Girlsissä ja valmistui Texasin yliopistosta. == Avioliitto ja perhe == "Lady Bird" Taylor ja Lyndon B. Johnson avioituivat San Antoniossa Texasissa 17. marraskuuta 1934. Parille syntyi kaksi tytärtä: Lynda ja Luci. Lynda meni naimisiin poliitikko Charles Robbin kanssa. Lady Bird oli Yhdysvaltain ensimmäinen nainen miehensä Lyndon B. Johnsonin ollessa presidenttinä 1963–1969. Lyndon B. Johnson nousi Yhdysvaltain presidentiksi salamurhatun John F. Kennedyn jälkeen. Lady Bird Johnson jäi leskeksi miehensä kuoltua sydänkohtaukseen 1973. == Myöhemmät vaiheet == Johnson oli ajoittain julkisuudessa vielä miehensä kuoleman jälkeenkin. Hänen terveytensä heikentyi vanhetessa: hän sai kaksi aivoverenkiertohäiriökohtausta, joista toinen vaikutti hänen kävely- ja puhekykyynsä. Johnson oli viimeiset elinvuotensa pyörätuolissa sokeutuneena. Lady Bird oli ennen kuolemaansa Yhdysvalloissa vanhin elossa oleva entinen ensimmäinen nainen eli presidentin puoliso. Hän kuoli 94-vuotiaana iltapäivällä 11. heinäkuuta 2007 kotonaan Austinissa. Lady Bird Johnson on Yhdysvalloissa toiseksi pisimpään elänyt presidentin puoliso Harry S. Trumanin vaimon Bess Trumanin jälkeen, joka eli 97-vuotiaaksi. ==Lähteet== Luokka:Yhdysvaltain ensimmäiset naiset Luokka:Yhdysvaltain varapresidenttien puolisot Luokka:Lyndon B. Johnson Luokka:Presidential Medal of Freedom Luokka:Sokeat henkilöt Luokka:Vuonna 1912 syntyneet Luokka:Vuonna 2007 kuolleet
Pelopeia

Pelopeia viittaa kreikkalaisessa mytologiassa seuraaviin hahmoihin. == Pelopeia, Thyesteen tytär == Pelopeia oli Thyesteen tytär. Thyestes taisteli veljensä Atreuksen kanssa Mykenen valtaistuimesta, ja hänellä oli myös suhde veljensä vaimon Aeropen kanssa. Kostaakseen tämän Atreus tappoi veljensä pojat ja syötti heidän lihansa Thyesteelle. Thyesteen etsiessä kostokeinoja hän kuuli oraakkelilta, että hän voisi saada kostonsa, jos hän saisi pojan oman tyttärensä kanssa. Pelopeia synnyttikin hänelle Aigisthoksen, mutta hylkäsi lapsensa häveten sukurutsaista tekoaan. Paimen löysi lapsen ja antoi tämän Atreukselle, joka kasvatti poikaa omanaan. Aigisthoksen vartuttua mieheksi Thyestes paljasti hänelle olevansa sekä tämän isä että isoisä ja Atreus on hänen setänsä, jolloin Aigisthos tappoi Atreuksen.Hyginus: Fabulae lxxxviii (engl. käännös). == Pelopeia, niobidi == Pelopeia, niobidi, oli yksi Amfionin ja Nioben seitsemästä tyttärestä. Hänet tappoi nuolellaan Artemis hänen äitinsä ylpeiltyä lastensa lukumäärällä.Apollodoros: Bibliotheke ('Kirjasto') 3.5.6 (engl. käännös). == Pelopeia, Peliaan tytär == Pelopeia oli Peliaan ja joko Anaksibian tai Fylomakhen tytär.Apollodoros: Bibliotheke ('Kirjasto') 1.9.10 (engl. käännös). == Pelopeia, Kyknoksen äiti == Pelopeia oli Areen rakastettu, joka synnytti tälle Kyknoksen.Apollodoros: Bibliotheke ('Kirjasto') 2.7.7 (engl. käännös).. Tosin Kyknoksen vanhemmiksi mainitaan myös Ares ja Pyrene.Apollodoros: Bibliotheke ('Kirjasto') 2.5.11 (engl. käännös) ==Lähteet== Luokka:Kreikkalainen mytologia
Äppelviken

Äppelviken on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Ålstenin, Stora Mossenin, Alvikin, Stora Essingenin ja Smedslättenin kaupunginosat. Se sijaitsee myös Mälaren-järven vieressä. Kooltaan Äppelviken on 0,77 neliökilometrin suuruinen, ja siellä on asukkaita noin 1800. Luokka:Bromma Luokka:Tukholman kaupunginosat
Mielenterveysyhdistys Taimi

Taimi ry (entinen Mielenterveysyhdistys Taimi ry) on Tampereella toimiva mielenterveyskuntoutujien oma yhdistys, johon voivat liittyä kaikki mielenterveysasioista kiinnostuneet. Yhdistyksen toimintaan kuuluu mielenterveysasioista tiedottaminen, vertaistukitoiminta, mielekkään toiminnan tarjoaminen mielenterveyskuntoutujille ja Kipunoita-lehden julkaiseminen sekä printti- että verkkolehtenä. Yhdistys toimii Ruusantalossa Tampereen Koulukadulla. Yhdistyksellä oli myös kahvila nimeltä "Ruusan kahvila". Taimi ry on perustettu 1976 ja sen jäsenmäärä on noin 850 (2019). == Aiheesta muualla == * Taimi ry:n kotisivut Luokka:Suomessa paikallisesti toimivat potilas- ja vammaisjärjestöt
Taimi

Taimi voi tarkoittaa seuraavia asioita: * taimi, nuori kasvi * Taimi, suomalainen naisen etunimi * Taimi, suomalainen sukunimi, käytössä kahdella eri suvulla, jotka mahdollisesti eivät ole keskenään sukua. Kumpikin suku on lähtöisin Pohjanmaalta. Tunnettuja Taimia: ** Adolf Taimi (1881–1955), venäjänsuomalainen bolševikki ja kansanvaltuuskunnan jäsen ** Eva Taimi (1913–1991), tekstiilisuunnittelija, suomalaisen painokangassuunnittelun uranuurtaja ** Kalle Taimi (s. 1992), jalkapalloilija ** Risto Taimi (1932–2006), urheilutoimittaja ** Tommi Taimi (s. 1990), jääkiekkoilija ** Tuuli Taimi (s. 1983), rumpali * Liperin Taimi, urheiluseura * Mielenterveysyhdistys Taimi ry (Taimi ry), Tampereella toimiva mielenterveyskuntoutujien yhdistys * Taimi, sosiaaliseen verkostoitumiseen ja deittailuun tarkoitettu sovellus. == Katso myös == * taimisto * Taimi 'o Tonga, tongalainen sanomalehti
Lisa Nilsson

__EISISLUETT__ My Lisa Karolina Nilsson (s. 13. elokuuta 1970 Tukholma) on ruotsalainen laulaja. Hänen äitinsä ja isänsä olivat jazzmuusikoita. Nilssonin oma musiikki on ollut pitkään tyyliltään soulahtavaa poppia. 2000-luvun alussa hän julkaisi ensimmäisen jazzlevynsä. == Diskografia == === Albumit === * * * * * * * * * * * * * * * === Muut julkaisut === * == Lähteet == * Kotisivut * == Aiheesta muualla == Luokka:Ruotsalaiset laulajat Luokka:Vuonna 1970 syntyneet Luokka:Elävät henkilöt
Julius Andrejevas

Julius Andrejevas (s. 1942) on liettualainen säveltäjä. Andrejevas opiskeli Liettuan musiikkiakatemiassa pianonsoittoa Aldona Dvarionienėn ja sävellystä Eduardas Balsysin johdolla. Hän asui vuosina 1991–1998 Espanjassa. Andrejevasin tyylissä yhdistyvät vaikutteet sekä vanhemmasta taidemusiikista että 1900-luvun tyyleistä, kuten sarjallisuudesta. Hänen tuotantoonsa kuuluu mm. runsaasti kamarimusiikkia. Luokka:Liettualaiset säveltäjät
Vaclovas Augustinas

Vaclovas Augustinas (s. 17. lokakuuta 1959) on liettualainen säveltäjä, musiikkipedagogi ja kuoronjohtaja. Augustinas valmistui Liettuan musiikkiakatemiasta. Hänellä on ollut klassisen säveltäjän uran ohella ura rock-muusikkona, ja hän tuli tunnetuksi mm. Antis-yhtyeen jäsenenä. Augustinas on toiminut vuodesta 1992 lähtien Vilnan Jauna muzika -kuoron johtajana. Suurin osa hänen sävellystuotannostaan on luonnollisesti vokaalimusiikkia, mutta joukkoon mahtuu myös soitinmusiikkiteoksia. Luokka:Liettualaiset säveltäjät Luokka:Vuonna 1959 syntyneet Luokka:Elävät henkilöt
Alyn McCauley

Alyn McCauley (s. 29. toukokuuta 1977 Brockville, Ontario) on kanadalainen entinen jääkiekkoilija, joka pelasi NHL:ssä vuosina 1997–2007. McCauleyn pelipaikka oli keskushyökkääjä. New Jersey Devils varasi McCauleyn vuoden 1995 NHL:n varaustilaisuudessa. Hän ei kuitenkaan aloittanut NHL-uraansa New Jerseyssä, vaan seurojen välisen vaihtokaupan seurauksena debytoi Toronto Maple Leafsin paidassa. Toronton jälkeen hän pelasi San Jose Sharksissa, jonka kapteeninakin toimi. McCauley siirtyi 2. heinäkuuta 2006 Los Angeles Kingsiin, jossa pelasi viimeisen kautensa. Hän oli pelaamatta suurimman osan tuosta kaudesta polvivamman vuoksi. McCauley oli kerran ehdolla NHL:n parhaan puolustavan hyökkääjän palkinnon Frank J. Selke Trophyn saajaksi, kaudella 2003–2004. Hän teki tuolla runkosarjakaudella henkilökohtaiset ennätyksensä muun muassa tehopisteissä (47), maaleissa (20), syöttöpisteissä (27) ja tehotilastossa (+23). Lopetettuaan pelaajauransa McCauley on toiminut muun muassa Los Angeles Kingsin pelaajatarkkailijana. ==Lähteet== * * ===Viitteet=== Luokka:Kanadalaiset jääkiekkoilijat Luokka:New Jersey Devilsin varaamat pelaajat Luokka:Vuonna 1977 syntyneet Luokka:Elävät henkilöt
Korppinen

Korppinen on harvinainen suomalainen sukunimi. Vanhaan karjalaiseen henkilönimistöön kuitenkin sisältyy paljon linnunnimityksiä, yksi niistä on korppi. Sukunimenä Korppi on esiintynyt mm. Johanneksessa, missä on elänyt esim. Peckoi Korppi 1617. Lisäksi mm.Wiipurin pitäjässä 1555 Anders Kårp, Savonlinnassa 1561 Joen Kårp, Jääskessä 1567 Henrich Korppi ja Uudellamaalla Hopeaveroluettelossa 1571on merkitty Hans Person Korpp. Eräiden kirjatietojen mukaan sukunimenä Korppi(nen) esiintyy Savossa pitäjittäin 1694 seuraavasti: Mikkeli 2kpl, Pieksämäki 3kpl, Rantasalmi 1kpl, Leppävirta 4kpl. Esimerkiksi Puumala, Juva ja Sulkava ovat paikkakuntia, joissa henkikirjoihin nimeä ei vielä olisi tuolloin kirjattu. Nimikartoituksista löytyy merkintöjä nimen käytöstä 1800-luvulta myös länsisuomesta, pohjanmaalta. Sukunimen "nen"-pääte on yleistynyt nimistökäyttöön vasta 1850-luvulla == Korppinen paikannimenä == Korppinen on myös seuraavien järvien nimi tai nimen osa: * Korppinen, järvi Keiteleellä lähellä Korppiskylää * Korppinen, järvi Lappeenrannassa * Korppinen, järvi Pielavedellä lähellä Korppiskylää * Korppinen, lampi Pielavedellä lähellä Karhuahoa * Korppinen, järvi Pielavedellä ja Keiteleellä * Korppinen, järvi Pihtiputaalla * Korppinen, järvi Rautalammilla * Iso- Korppinen, järvi Karstulassa * Iso-Korppinen, järvi Äänekoskella ja Viitasaarella * Pieni-Korppinen, järvi Karstulassa * Pieni-Korppinen, järvi Äänekoskella lähellä Kalaniemeä * Pieni-Korppinen, järvi Viitasaarella lähellä Keitelepohjaa == Lähteet == ==Aiheesta muualla== * Korppinen sukunimenä. Blogi. Luokka:Sukunimet
Raimond Aumann

Raimond Aumann (s. 12. lokakuuta 1963 Augsburg, Länsi-Saksa) on saksalainen jalkapallomaalivahti. Hän voitti maailmanmestaruuden vuoden 1990 MM-kisoissa Saksan kakkosmaalivahtina. Raimond Aumann pelasi viimeistä kautta lukuun ottamatta koko uransa Bayern Münchenissä. Hän aloitti vuonna 1982 joukkueen kakkosmaalivahtina Jean-Marie Pfaffin takana. Kaudella 1984-85 Aumann nousi ykkösmaalivahdiksi, mutta loukkaantumisen vuoksi putosi jälleen vaihtopenkille. Kun Pfaff siirtyi vuonna 1988 pois joukkueesta, tuli Aumannista jälleen Bayern Münchenin ykkösmaalivahti ja hän pysyi tolppien välissä kunnes Oliver Kahn otti torjuntavastuun. Kauden 1994-95 Aumann pelasi Turkissa Beşiktaş JK:ssa voittaen mestaruuden ja lopetti sitten uransa. Bayern Münchenissä hän voitti peräti kuusi Saksan mestaruutta. Saksan jalkapallomaajoukkueessa Raimond Aumann pelasi vuosina 1989–1990 neljässä maaottelussa ja voitti maailmanmestaruuden vuonna 1990. Tällä hetkellä Aumann toimii Bayern Münchenissä seuran ja kannattajien välisenä yhteyshenkilönä. Aumannin lempinimi on Balu, joka tulee Viidakkokirjan Baloo-karhusta. == Seurat == * 1982-94 FC Bayern München * 1994-95 Beşiktaş JK == Saavutukset == * Maailmanmestaruus 1990 * Euroopan Cupin hopea 1987 * Saksan mestaruus 1985, 1986, 1987, 1989, 1990 ja 1994 * Turkin mestaruus 1995 * Saksan Cup 1984 ja 1986 (hopea 1985) == Lähteet == == Aiheesta muualla == * Fussballdaten Luokka:Saksalaiset jalkapallomaalivahdit Luokka:Jalkapallon maailmanmestarit Luokka:Vuonna 1963 syntyneet Luokka:Elävät henkilöt
Vytautas Bacevičius

Vytautas Bacevičius (9. syyskuuta 1905 – 15. tammikuuta 1970) oli liettualainen säveltäjä ja pianisti. Bacevičius syntyi Łódźissa muusikkosukuun. Hänen sisarensa oli kuuluisa puolalainen säveltäjä ja viulisti Grażyna Bacewicz. Bacevičius sai varhaisimman musiikinopetuksen omalta isältään. Hän valmistui Łódźin konservatoriosta vuonna 1926 ja opiskeli sen jälkeen Kaunasin yliopistossa. Bacevičius asui muutaman vuoden Pariisissa ja asettui Yhdysvaltoihin pian toisen maailmansodan alettua. Hän kuoli New Yorkissa 1970. Pianistina Bacevičius esiintyi Euroopassa, Pohjois-Amerikassa ja Etelä-Amerikassa. Yhdysvaltoihin muutettuaan hän pääsi esiintymään muun muassa Carnegie Halliin. Hänen ohjelmistoonsa kuului esimerkiksi Franz Lisztin, Frédéric Chopinin, Aleksandr Skrjabinin, Claude Debussyn, Maurice Ravelin ja Mikalojus Konstantinas Čiurlionisin teoksia sekä hänen omaa pianomusiikkiaan. Bacevičius on keskeinen hahmo liettualaisen taidemusiikin historiassa, ja hänen säveltäminään pidetään sekä Liettuan ensimmäistä pianokonserttoa että yhtä varhaisimmista liettualaisista baleteista. Lisäksi hänen tuotantoonsa kuuluu muun muassa sinfonioita. Luokka:Liettualaiset säveltäjät Luokka:Liettualaiset pianistit Luokka:Vuonna 1905 syntyneet Luokka:Vuonna 1970 kuolleet
Walk of Life (albumi)

Walk of Life on Billie Piperin järjestyksessä toinen studioalbumi. Se julkaistiin vuonna 2000. == Kappaleluettelo == # Day and Night # Something Deep Inside # Walk of Life # Safe with Me # Bring It On # Ring My Bell # The Tide Is High # Run That By Me # Promises # Because of You # What Game Is This? # Misfocusing Luokka:Vuoden 2000 albumit Luokka:Billie Piperin albumit
The Best of Billie

The Best of Billie on Billie Piperin järjestyksessä kolmas albumi, ja ensimmäinen kokoelma. Se julkaistiin vuonna 2005. == Kappalelista == # Because We Want To # Girlfriend # She Wants You # Party on the Phone # Tide Is High # Honey to the Bee # I Dream # Day and Night # Bring It On # Promises # Something Deep Inside # First Love # G.H.E.T.T.O.U.T. # Caress the Gold # Walk of Life Luokka:Vuoden 2000 kokoelma-albumit Luokka:Billie Piperin albumit
Väisälänsaari

Väisälänsaari eli Väisälä on asuttu saari Puulavedessä, Etelä-Savossa. Pääosin saari sijaitsee Hirvensalmen kunnassa, noin 22 kilometriä Hirvensalmen keskustasta pohjoiseen. Saaren koillisosa kuuluu naapurikunta Mikkeliin. Väisälänsaareen johtaa tieyhteys saaren etelä- ja pohjoispäästä. Väisälänsaaren sisäosissa on maisemansa ja kulttuurihistoriallisten arvojensa vuoksi maakunnallisesti merkittäväksi luokiteltu maisemakokonaisuus. Saaristolaiskylän peltoaukeat ja pääosin 1800- ja 1900-luvuilta olevat rakennukset edustavat tyypillistä perinteistä saaristoasutusta. Rinteillä on säilynyt pieniä latoja ja pihoissa hirsiaittoja. Epäsäännöllisten neliömäisten pihapiirien läpi kulkee vanha kylätie. Nimensä saari on saanut ensimmäisten asukkaidensa mukaan. Väisälän ensimmäiset asukkaat olivat Väisäsiä. Ensimmäiset asiakirjatiedot Väisälänsaaren asukkaista löytyvät vuoden 1541 hopeaveroluettelosta. Tuolloin Väisäläsaari oli jakautunut kahteen kylään. Saaren pohjoisosat kuuluvat tuolloin Kynsiänsalon kylään, kun puolestaan eteläpuoliskon alueet muodostivat Väisälän kylän. Vakituisten asukkaiden ohella Väisälänsaarella on runsaasti kesäasutusta. Saarella sijaitsee noin 300 mökkiä ja kesällä saaren elämä on varsin vilkasta. Tieyhteydestä huolimatta Väisälänsaari mainitaan saaristokuntia koskevassa valtioneuvoston asetuksessa (1529/2015) Hirvensalmen kohdalla. == Lähteet== == Aiheesta muualla == *Puulan vesistömatkailukartta (1:50 000, pdf, iso tiedosto, 2015) (hirvensalmi.fi) *Väisälän kyläyhdistys Luokka:Hirvensalmi Luokka:Suomen sisävesien saaret
Ala dos Namorados

Ala dos Namorados on Lissabonissa, Portugalissa vuonna 1993 perustettu folkkia ja poppia soittava yhtye. Kokoonpanoon kuuluvat João Monge, Manuel Paulo ja Nuno Guerreiro. Vuoden 2007 Suomen Idolsin finaalissa Anna Abreu esitti Ala dos Namoradosin kappaleen "Solta-se o Beijo". == Diskografia == * * * * * * (DVD) * == Lähteet == == Aiheesta muualla == * Viralliset sivut * Luokka:Portugalilaiset popyhtyeet
Lämpökäsittely

Lämpökäsittely voi tarkoittaa seuraavia asioita: *Lääketieteessä **lämpöhoito *Tekniikassa prosessi, jolla muutetaan materiaalin ominaisuuksia. Lämpökäsittely voidaan kohdistaa **metalleihin **puuhun Luokka:Kemialliset reaktiot
Tunturikoisa

Tunturikoisa eli arnikkikoisa (Catastia kistrandella) on koisaperhosiin (Pyralidae) kuuluva arktinen pikkuperhonen. Lajin on kuvannut tieteelle norjalainen Magne Opheim vuonna 1963, Ruijasta 1800-luvun lopulla löydetyn yksilön mukaan. == Levinneisyys == Euroopassa lajia on löydetty vain Suomesta, Ruotsista ja Norjasta, mutta kustakin pohjoismaasta on vain muutamia havaintoja. Lajia kuitenkin esiintyy myös Kolymajoen alueella Koillis- Siperiassa, jossa se on paikoin jopa runsas.Mikkola Kauri, Murtosaari Jussi ja Nissinen Kari: Perhosten lumo: suomalainen perhostieto. Tammi 2005, s. 205. ISBN 951-31-3317-6. Lajia on tavattu Suomesta ainoastaan Käsivarren Lapin Mallan luonnonpuistosta yhteensä 14 yksilöä vuosina 1929, 1934 ja 1936. Siitä ei ole sen jälkeen havaintoja Suomesta. Ruotsin Pältsatunturilta havaintoja on tehty vielä 1990-luvulla. Vuoden 2010 uhanalaisuusluokituksessa tunturikoisa luokiteltiin Suomesta hävinneeksi (RE)Jari-Pekka Kaitila, Kari Nupponen, Jaakko Kullberg & Erkki Laasonen (2010) Perhoset: Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 444. == Elinympäristö ja elintavat == Tunturikoisan elintapoja ei juuri tunneta. Se elää kuivalla, kalkkipitoisella tundralla. Perhoset lepäävät kivien päällä ja lentävät lähellä maanpintaa. == Ravintokasvi == Nimen arnikkikoisa laji on saanut tuntureilla kasvavasta kasvista arnikista eli siroarnikista (Arnica angustifolia), jonka on siperialaisten havaintojen pohjalta arveltu olevan toukan ravintokasvi. Pohjoismaisilla esiintymispaikoilla arnikki on kuitenkin harvinainen. Toukan todellista ravintokasvia ei tunneta. == Lähteet == == Aiheesta muualla == * Svenska fjärilar: Catastia kistrandella * European butterflies: Catastia kistrandella * Ympäristöministeriö: Hävinneet perhoset Luokka:Koisat Luokka:Suomesta hävinneet lajit
Hyvän ja pahan tiedon puu

Hyvän ja pahan tiedon puu on Raamatun ensimmäisessä Mooseksen kirjassa mainittu puu Eedenin puutarhassa (1. Moos. 2:9). Jumala kieltää ihmistä syömästä puun hedelmiä, koska hän oli silloin kuoleman omaG. H. von Wright: Hyvän ja pahan tiedon puu Duodecim-lehti 1997;113(1):1321-. Hän saisi tiedon hyvästä ja pahasta. Käärme, jonka kristinusko on sittemmin tulkinnut olevan Saatana, kuitenkin viettelee Aadamin ja Eevan syömään hedelmän. Kun rike paljastui, Jumala karkotti ihmisen pois Eedenistä ja kirosi maan, jotta he eivät söisi Elämän puusta ja saisi elää ikuisesti. Kristinuskon opin mukaan tästä rikkeestä seurasi perisynti jokaisen ihmisen kannettavaksi. Usein hyvän ja pahan tiedon puun hedelmä kuvataan omenana, mutta Raamatussa ei mainita hedelmän tarkempaa laatua. Cyrus H. Gordonin ja Gary A. Rendsburgin mielestä puun nimi on merismi eli synekdokee, jossa kaikkiin tai kokonaisuuteen viitataan vastakohtien avulla. Tässä tapauksessa Hyvän ja pahan tiedon puu tarkoittaisi kaiken tiedon puuta. ==Lähteet== ==Katso myös== * Kielletty hedelmä * Syntiinlankeemus ==Aiheesta muualla== Luokka:Raamatun aiheet Luokka:Kuvitteelliset puut
Öljypuomi

thumb|250px|Öljypuomeja Naantalin satamassa Öljypuomi on synteettisestä, öljyä kestävästä materiaalista valmistettu öljyntorjuntaväline. Vakiotyyppinen öljypuomi, ns. vankkuripuomi, on noin 1,5 metriä leveä kellukkeella varustettu hihnamainen rakennelma, joka voidaan laskea mereen aluksesta tai laiturilta. Puomin yläreunassa on yökäyttöä varten merkkivaloja. Kuvia. Luontokuvat.fi. Pienet työalukset hinaavat puomin paikoilleen eli sillä pyritään ympäröimään meressä oleva vuotanut öljy tai tarvittaessa ehkäisemään mahdollisesti vuotavan öljyn leviäminen. Mm. haaksirikkoisten alusten ympärille pyritään vetämään öljypuomit, samoin lastiaan purkavien säiliölaivojen. Puomin rajaaman alueen sisältä öljy pystytään keräämään talteen eri menetelmillä. Lisäksi on olemassa erilaatuisia kertakäyttöpuomeja; niiden tavallisin tyyppi on öljyä imevällä aineella osittain täytetty muoviputki, jota hinataan mereen vuotaneen öljyläikän yli. Putki kerää öljyn sisäänsä ja läpikyllästynyt puomi voidaan hinata öljyntorjunta-alukseen.Öljypuomit. Vamu.fi . ==Lähteet== == Aiheesta muualla == Luokka:Öljyntorjunta
Tukehtuminen

Tukehtuminen on ihmisen tai eläimen hapen puutteesta johtuva kuoleminen, joka johtuu hengityksen estymisestä tai lakkaamisesta. Sitä edeltää asfyksia. Tukehtuminen saattaa seurata monista asioista. Yleisimpiä tukehtumisen aiheuttajia ovat: *Vieras esine kuten iso ruoan pala hengitysteissä, yleensä nielussa, kurkunpäässä tai henkitorvessa. *Hengityselinsairaudet, jotka saattavat tukkia hengitystiet. *Kurkunpään tai henkitorven puristaminen kuristuksessa. *Tukahduttaminen väkivalloin tai tukehtuminen vahingossa suun ja nenän peittyessä. *Keuhkojen puristuminen kasaan esimerkiksi raskaan painon alla. *Harvinainen allerginen yleisreaktio, anafylaktinen šokki. *Angioneuroottinen ödeema, joka saattaa aiheuttaa turvotusta kurkunpäässä. *Hapen korvautuminen muulla kaasulla, usein hiilidioksidilla tai hiilimonoksidilla (häkämyrkytys). *Hukkuminen == Vierasesineeseen tukehtuminen == Esimerkiksi Suomessa kuoli tapaturmaisesti ruokaan tukehtumalla vuonna 2013 58 ja 2014 44 henkilöä. Tukkeen pois yskäisyn yrittämisen ja erilaisen täräyttämisen jälkeen annettavia ensiaputoimenpiteitä ovat heimlichin ote ja hätätrakeostomia. Näistä heimlichin ote ja hätätrakeostomia ovat viimeisiä toimenpiteitä, jos muu ei auta. Heimlichin otteella saatetaan aiheutta vaurioita ja trakeostomia jo itsessään on ainetta rikkova lääketieteellinen toimenpide. ==Lähteet== * ===Viitteet=== == Aiheesta muualla == * Gasping Activity In Vitro: A Rhythm Dependent on 5-HT2A Receptors Luokka:Fysiologia Luokka:Hengitys Luokka:Kuolemansyyt de:Verschlucken pl:Uduszenie gwałtowne
Toyota Auris

Toyota Auris on Toyotan vuosina 2006–2018 valmistama alemman keskiluokan automalli, joka oli Toyota Corollan hatchback-korinen versio. Sen toisen sukupolven mallista oli tarjolla myös farmarimalli. Vuonna 2018 esiteltiin Corollan 12. sukupolvi, jolloin Auris-mallinimestä luovuttiin ja kaikkia korimalleja myydään jälleen Corolla-mallinimen alla. Taiwanissa hatchback- korimallin nimenä säilyi Auris vuoteen 2020 saakka. == Toyota Auris E150 (2006–2012) == Ensimmäisen sukupolven Auris esiteltiin konseptina Pariisin autonäyttelyssä syksyllä 2006. Tuotantomallin vuoro oli Bolognan autonäyttelyssä saman vuoden joulukuussa. Australaasiassa Aurista myytiin Corollana, lisäksi Japanissa oli saatavana ylellisempi malliversio nimeltään Toyota Blade. Vuoden 2006 Euro NCAP -kolaritestistä Auris sai tulokseksi täydet viisi tähteä. Vuonna 2010 uudistettiin ajovaloja, etusäleikköä ja puskureita. Sisällä tehtiin muutoksia keskikonsoliin. == Toyota Auris E180 (2012–2018) == Toisen sukupolven Auris esiteltiin Pariisin autonäyttelyssä syksyllä 2012 viisiovisena hatchbackina ja Touring Sports -farmarimallina. Se perustuu samalle pohjalevylle kuin edeltäjänsä. Australaasiassa mallin nimenä oli jälleen Corolla, Pohjois-Amerikassa sitä myytiin aluksi Scion iM -nimisenä. Autosta tuli Pohjois-Amerikassakin Corolla Toyotan lakkautettua Scion-merkin vuonna 2016. Vuoden 2013 Euro NCAP -kolaritestistä Auris sai tulokseksi täydet viisi tähteä. Vuonna 2015 Auris sai muun muassa uudenmallisen etupuskurin aiempaa leveämmällä alasäleiköllä. Peräosassa takapuskurin alaosan heijastimet oli nyt sijoitettu vaakatasoon. Moottoriosastolla uusi turboahdettu 1,2-litrainen bensiinimoottori korvasi aiemman vapaasti hengittävän 1,6-litraisen. == Toyota Auris E210 (2018–2020) == Hatchback-korinen 12. sukupolven Toyota Corolla esiteltiin Auris-nimisenä Geneven autonäyttelyssä keväällä 2018, mutta valmistaja päätti luopua Auris- nimen käytöstä ja myydä jatkossa Euroopan markkinoilla kaikkia korimalleja Corolla-mallinimen alla. Uutta mallia myytiin Auriksena ainoastaan Taiwanissa (vuoteen 2020 saakka). == Lähteet == == Aiheesta muualla == Auris Luokka:C-segmentin autot Luokka:2000-vuosikymmenen autot Luokka:2010-luvun autot
Adobe PageMaker

Adobe PageMaker (aiemmin Aldus PageMaker) on Adobe Systemsin Macintosh ja Microsoft Windows -alustoille julkaisema julkaisuohjelma. Ohjelmiston viimeisin versio 7.0 julkaistiin 9. heinäkuuta 2001. ==Historia== Ensimmäisen version PageMakerista kehitti Aldus Corporation Macintosh 128K -alustalle ja sen sanotaan olleen alustan läpimurtosovellus, joka myös aloitti työpöytäjulkaisemisen alan. Ohjelmisto julkaistiin heinäkuussa 1985Peter C.S. Adams, PageMaker Past, Present, and Future, Peter C.S. Adams . Luettu 10. huhtikuuta 2007. ja yhdessä Macintoshin graafisen käyttöjärjestelmän ja LaserWriterin kanssa julkaisuohjelmistojen käyttö muuttui WYSIWYG- tyyppiseksiJonathan Ploudre, A History of Font Technologies, Low End Mac . Luettu 10. huhtikuuta 2007.. Julkaisualustaksi profiloitumisella oli merkittävä vaikutus Applen menestykseen työasemamarkkinoilla . Vuonna 1994 Adobe Systems osti Alduksen, jolloin PageMaker siirtyi Adoben haltuun. Adobe myy PageMakeria edelleen, mutta PageMaker-nimisen ohjelman kehitys on lakkautettu. Adoben vastaava tuote PageMakerin seuraajana on Adobe InDesign. ==Lähteet== ==Aiheesta muualla== *PageMakerin sivut Adoben sivuilla *Kokoelma PageMaker -aiheisia sivustoja *Artikkeli PostScriptin ja PageMakerin historiasta Luokka:Julkaisuohjelmat PageMaker
Kolonnataktiikka

Kolonnataktiikka oli jalkaväen taktiikka, jossa vihollisen ryhmitys murrettiin painopistesuunnassa keskittämällä joukot ohuen linjan sijaan syvään kolonnaan, jossa pataljoonat olivat peräkkäin. Kolonnataktiikan otti ensimmäisenä pysyvästi käyttöön Ranskan vallankumousarmeija 1790-luvulla, vaikkakin linjataktiikkaa vapaampia muotoja oli käytetty (esimerkiksi Preussin Fredrik II Suuri) ja vaadittu (esimerkiksi Ranskassa kreivi de Guibert) jo aikaisemmin 1700-luvulla. Johtoajatus oli, että pataljoonan ja rykmentin komentajalla oli vastuu ja vapaus sijoittaa joukkonsa oman harkintansa mukaan, ei ainoastaan pitkänä ohuena linjana, pataljoonat vieri viereen, vaan maaston ja tehtävän vaatimusten mukaisesti. Tästä seurasi linja vastaan jono keskustelu, jonka ratkaisi jonon hyväksi Ranskan vallankumousarmeija. Ranskan vallankumousarmeijan kolonnataktiikan rungon muodosti edelleen linjataktiikan mukainen taistelulinja, jossa pataljoonat oli ryhmitetty vierekkäin usein yhdeksän miestä syvään ja sata miestä leveään muotoon. Tämän linjan edessä toimi kevyt jalkaväki valmistelemassa taistelua. Valittuun hyökkäyksen painopistesuuntaan keskitettiin kuitenkin linjaa huomattavasti syvempi muoto, pataljoonien kolonna, jossa useita pataljoonia sijoitettiin peräkkäin. Tämä muodostelma pyrki liikkeellä ja pistimillä murtamaan vastustajan linjan ja näin saavuttamaan voiton taistelussa. Myös tykistöä keskitettiin tukemaan painopistesuuntaa. Onnistuessaan taktiikka mursi vaivattomasti lähitaistelussa perinteisen kolme tai neljä miestä syvän linjan, jota olivat heikentäneet edeltä tykistön ja kevyen jalkaväen tulivalmistelu. Yksinkertaisin tapa puolustautua kolonnan hyökkäystä vastaan oli keskittää siihen niin kova tuli, että takaa tulevat miehet eivät enää päässeet eteenpäin ruumismassojen ohi. == Lähteet == * * Luokka:Historialliset taktiikat
Kurt Baier

Kurt Erich Baier (s. 26. tammikuuta 1917 – 7. marraskuuta 2010) oli tunnettu moraalifilosofi. Baier valmistui Oxfordin yliopistosta ja toimi pitkään Pittsburghin yliopiston professorina. Hän opetti myös Melbournen yliopistossa ja Canberran yliopiston collegessa. Hänellä oli tohtorinarvo Oxfordin, Wienin ja Melbournen yliopistoista. Hän toimi myös Amerikan filosofisen yhdistyksen puheenjohtajana. Baierin puoliso oli filosofi Annette Baier. Baier tunnetaan erityisesti vuonna 1958 ilmestyneestä teoksestaan The Moral Point of View, jossa hän pyrki määrittelemään moraalinormien totuuden. Baierin mukaan normi on tosi, jos se on moraalisesti hyväksyttävissä. Hyväksyttävyydelle Baier esittää kolme ehtoa. == Teoksia == * * == Lähteet == == Aiheesta muualla == * http://www.hutch.demon.co.uk/prom/lifedeath.htm Luokka:Moraalifilosofit Luokka:Humanistit Luokka:Itävaltalaiset filosofit Luokka:Vuonna 1917 syntyneet Luokka:Vuonna 2010 kuolleet
Sipahi

Sipahit (myös Spahi, Spakh) (, sotilas) olivat kahden muinaisen Persian ja Osmanien valtakunnan hyvin koulutettua ratsuväkeä. Termiä sipahi käytettiin myös Italiassa ja Ranskassa pohjoisafrikkalaisesta siirtomaaratsuväen sotilaasta sekä se antoi perustan brittien intialaisista sotilaista käyttämälle sanalle sepoy.Encyclopaedia of Islam vol. 9 s. 656-658 Ottomaanien armeijassa sipahit perustettiin 1300-luvulla. He muodostivat armeijan varsinaisen rungon, ollen useimmiten noin puolet koko armeijan miesvahvuudesta. Samalla he muodostivat myös yhteiskunnan poliittisen ja sosiaalisen eliitin aivan kuten ritarit Euroopassa. Sulttaani antoi sipahille eliniäksi palan maata, nimeltään timar, jonka tuotoilla hänen tuli kustantaa itselleen aseistus, hevonen ja muut varusteet. Tämä kaikki ei kuitenkaan ollut periytyvää. Timarin tuoton mukaan vaihteli myös yksittäisen sipahin varustus. Yleensä se kuitenkin koostui peitsestä, sapelista, rengashaarniskasta, kypärästä ja tärkeimmästä aseesta, jousesta. Välillä käytettiin myös keihäitä ja nuijia. Sipahit torjuivat pitkään tuliaseiden käyttöönottamisen, mutta myöhemmin heitä aseistettiin myös niillä. Perinteisesti sipahit pukeutuivat turkkilaisen perinteen mukaan pitkiin värikkäisiin viittoihin ja turbaaneihin. Ottomaanien armeijan painopiste siirtyi 1500-luvulla tykistöön ja jalkaväkeen, erityisesti janitsaareihin ja sipahien merkitys ja määrä taistelukentällä väheni. Sipaheita oli 1700-luvun lopulla enää jäljellä muutama tuhat ja lopullisesti joukko-osastot lakkautettiin 1828. Sipaheiksi kutsuttiin myös joitakin pohjoisafrikkalaisia ratsuväen osastoja, jotka palvelivat Italian ja Ranskan armeijoissa 1800- ja 1900-luvulla. Ranskan algerialaiset sipahit kapinoivat siirtomaaisäntiään vastaan, kun armeija halusi siirtää algerialaisia joukkoja Preussin rajalle auttamaan emämaata sodassa. Myös ensimmäisessä ja toisessa maailmansodassa ranskalaiset käyttivät sipaheja saksalaisia vastaan. Nämä osastot käyttivät päähineenään punaista fetsiä. == Lähteet == * * ===Viitteet=== == Aiheesta muualla== *Die Spahis im Brockhaus von 1809 *Die Spahis im Herder von 1854 *Die Spahis in Pierer's Unversal- Lexikon von 1857 *Musee de Spahis Senlis *http://i-cias.com/e.o/sipahi.htm Luokka:Ratsuväki Luokka:Osmanien valtakunnan asevoimat
Hippokoon

Hippokoon () oli kreikkalaisessa mytologiassa Spartan kuninkaan Oibaloksen ja najadi Batian poika.Apollodoros: Bibliotheke ('Kirjasto') 3.10.4 (engl. käännös). Hänen isänsä kuoltua hänen veljestään Tyndareuksesta tuli kuningas. Hippokoon kaappasi poikiensa avustamana vallan – näitä oli joko kaksitoistaApollodoros: Bibliotheke ('Kirjasto') 3.10.5 (engl. käännös). tai kaksikymmentäPausanias: Periegesis tes Hellados ('Kreikan kuvaus') 3.1.4 (engl. käännös). Herakles kuitenkin hyökkäsi Spartaan, tappoi Hippokoonin ja kymmenen tämän pojistaHyginus: Fabulae x (engl. käännös).Apollodoros: Bibliotheke ('Kirjasto') 2.7.3 (engl. käännös). Hyginus myös toistaa Pausaniaan esittämät tapahtumat mutta mainitsee ne Neleuksen teoiksi.Apollodoros: Bibliotheke ('Kirjasto') 2.6.2 (engl. käännös). Molemmat ovat kuitenkin yhtä mieltä siitä, että tilanne kärjistyi, kun Hippokoonin pojat olivat nuijineet Oionoksen hengiltä, koska tämä oli heittänyt kivellä heidän koiraansa.Pausanias: Periegesis tes Hellados ('Kreikan kuvaus') 3.15.3 (engl. käännös). ==Lähteet== Luokka:Kreikkalainen mytologia
Liisa Mustonen

Liisa Anneli Mustonen (ent. Kuoppamäki, s. 13. lokakuuta 1969 Helsinki) on suomalainen näyttelijä ja teatteriohjaaja. Hän on ollut ehdolla parhaan naispääosan Jussin saajaksi kahteen kertaan; vuonna 2003 elokuvasta Hengittämättä ja nauramatta ja 2007 elokuvasta Kalteva torni. Elokuvien lisäksi näyttelijällä on laaja näyttelijänura televisiossa ja teatterissa. Mustonen avioitui muusikko Sami Kuoppamäen kanssa 2. heinäkuuta 2001, mutta erosi hänestä kesällä 2008. Heillä on tytär. Eron jälkeen hän on alkanut käyttää tyttönimeään Mustonen. Vuonna 2011 hänelle syntyi toinen tytär. Mustonen on naimisissa. Syksyllä 2008 Mustonen oli Suomen Pelkokerroin -ohjelman julkkisjaksossa kilpailemassa. ==Filmografia== Elokuvat Elokuvat Elokuvat Elokuvat Elokuvat Elokuvat Vuosi Elokuva Rooli 1986 Musta koiran teit 1988 Lauran huone Skinny Silvennoinen 1992 Veturimiehet heiluttaa Sari 1992 Pilkkuja ja pikkuhousuja Virve, Runotyttö 1994 Anita Anita Johanna Virtanen alias Johanna Rantala Susi tulee Maria Melinda 1995 Tunneli Muusikon valinta Ifan ääni 2002 Hengittämättä ja nauramatta Inka Mies vailla menneisyyttä työvoimatoimiston virkailija 2004 Pelikaanimies äiti 2006 Kalteva torni Laura 2008 Kolmistaan Maria 2011 Veljekset Katja 2014 Aikuisten poika Oliverin äiti === Dubbaukset === == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1969 syntyneet Luokka:Elävät henkilöt
Galois’n laajennus

Kuntateoriassa Galois’n laajennus on algebrallinen laajennus E/F, joka toteuttaa tiettyjä ominaisuuksia. Voidaan myös sanoa lyhyemmin, että laajennus on Galois. Galois’n laajennuksen merkittävyys käy ilmi siitä, että laajennuksella on Galois’n ryhmä ja se toteuttaa Galois’n teorian peruslauseen. Galois'n laajennuksen määritelmä on seuraava: kuntalaajennus E/F on Galois, jos automorfismien ryhmän Aut(E/F) kiintokunta on sama kuin kunta F. Emil Artinin tuloksen perusteella Galois’n laajennus voidaan konstruoida seuraavasti: Olkoon E on annettu kunta, G on äärellinen ryhmä E:n automorfismeja ja F on G:n kiintokunta. Tällöin E/F on E:n Galois’n laajennus. == Galois’n laajennusten karakterisointi == Tärkeä Emil Artinin tulos on seuraava: Äärellinen laajennus E/F on Galois, jos ja vain jos jokin seuraavista on voimassa * E/F on normaali laajennus ja separoituva laajennus. * E on separoituvan polynomin juurikunta, jonka kertoimet kuuluvat F:ään. * [E:F] = |Aut(E/F)| eli kuntalaajennuksen aste on sama kuin E/F:n automorfismien muodostaman ryhmän aste. Luokka:Galois’n teoria Luokka:Algebrallinen lukuteoria
Oibalos

Oibalos () oli kreikkalaisessa mytologiassa Spartan kuningas. Hänen sukupuustaan kerrotaan eri lähteissä keskenään hieman ristiriitaisia tietoja. Apollodoros kertoo hänen isänsä olleen Perieres, ja että hän oli naimisissa Batian, najadin, kanssa; heidän lapsensa olivat Tyndareus, Hippokoon ja IkariosApollodoros: Bibliotheke ('Kirjasto') 3.10.4 (engl. käännös).. Pausanias toteaa hänen olleen Kynortaksen poikaPausanias: Periegesis tes Hellados ('Kreikan kuvaus') 3.1.3-4 (engl. käännös). ja Gorgofonen toinen puoliso Perieraksen kuoleman jälkeenPausanias: Periegesis tes Hellados ('Kreikan kuvaus') 2.21.7 (engl. käännös).. Tästä suhteesta hänellä olisi lapset Arene, Tyndareus ja Ikarios. ==Lähteet== Luokka:Kreikkalainen mytologia
Henótês-seurakunta

Henótês-seurakunta on kristillinen yhdistys, jonka tarkoituksena on "auttaa ihmisiä löytämään Raamatun mukainen usko Jeesukseen Kristukseen ja auttaa uskovia kasvamaan Kristuksen tuntemisessa". Henótês on kreikkaa ja tarkoittaa yhteyttä Kristuksessa. Seurakunnan perusti Mauri Koskipalo, ja ensimmäinen kokous pidettiin 12. joulukuuta 1992. Nykyisin toimintaa on pääasiassa Salossa, Helsingissä, Tampereella, Lohjalla, Vammalassa, Turussa ja Porvoossa sekä satunnaisesti muillakin paikkakunnilla. == Aiheesta muualla == * Seurakunnan verkkosivu Luokka:Suomen seurakunnat
George Kollias

George Kollias (s. 30. elokuuta 1977 Kórinthos, Kreikka) on kreikkalainen rumpali. Kollias on tullut tunnetuksi eritoten eteläcarolinalaisen death metal -yhtyeen Nilen rumpalina (vuodesta 2004 lähtien). Kollias tunnetaan myös äärimmäisen nopeista blast beateista ja kahden jalan käytöstä rumpujen soitossa. Nilen Annihilation Of The Wicked -albumin kolmannessa raidassa Sacrifice Unto Sebekissä onkin kuultavissa 265 bpm tuplabasarirummutusta kuudestoistaosanuotteina ja Those Whom the Gods Detest -albumin aloitusraidassa Kafir! on blast beat -osuuksia tempossa 280 bpm. == Diskografia == Nile * * * * Extremity Obsession * * Nightfall * * Sickening Horror * * Ade * Cerebrum * Deus Infestus * ==Aiheesta muualla== *George Kollias Official Drum Site *NILE-Catacombs Official page *Axis Percussion *The official Sickening Horror website Luokka:Yhdysvaltalaiset rumpalit Luokka:Vuonna 1977 syntyneet Luokka:Elävät henkilöt